polyglot-tagger/wikipedia-language-snippets-filtered huggingface dataset:
கட்டாய விபச்சாரம் என்பது மானிடத்துக்கு எதிரான குற்றமாகும், ஏனெனில் அவர்களை இதற்கு கட்டாயப்படுத்துவன் காரணமாக பாதிக்கப்பட்டவரின் உரிமைகள் மீறப்படுகின்றன. மேலும் இந்த வணிகம் மூலம் அவர்கள் சுரண்டப்படுகின்றார்கள்.
வயதுவந்தோருக்கான சட்டபூர்வமான பாலியல் தொழில் நீதிமன்ற அதிகார வரம்புகளுக்கு இடையில் வேறுபட்டாலும், குழந்தைகளின் விபச்சாரம் உலகில் கிட்டத்தட்ட எல்லா இடங்களிலும் சட்டவிரோதமானது
அக்டோபர் 2017 இல், இலங்கைக்கு எதிரான தொடருக்கான பாகிஸ்தானின் ஒருநாள் சர்வதேச அணியில் இவர் இடம் பெற்றார். 18 அக்டோபர் 2017 அன்று இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியிலேயே இவர் நூறு ஓட்டங்கள் அடித்தார். அந்தப் போட்டியில் பாக்கித்தான் அணி வெற்றி பெற்றது. இவர் ஆட்டநாயகனாகத் தேர்வானார். சலீம் எலாஹிக்கு அடுத்தபடியாக ஒருநாள் சதம் அடித்த இரண்டாவது பாகிஸ்தான் மட்டையாளர் ஆனார். மேலும் சர்வதேச அளவில் இந்தச் சாதனை புரிந்த 13 ஆவது வீரர் எனும் சாதனை படைத்தார்.
இமாம்-உல்-ஹக் ஒரு பாக்கித்தான் துடுப்பாட்ட அணியின் வீரர் ஆவார் இவர் இலங்கைத் துடுப்பாட்ட அணிக்கு எதிராக தனது ஒருநாள் சர்வதேச துடுப்பாட்டப் போட்டியில் அறிமுக ஆட்டத்தில் நூறு ஓட்டங்களை அடித்த இரண்டாவது பாக்கித்தான் வீரர் மற்றும் சர்வதேச அளவில் பதின்மூன்றாவது வீரர் எனும் சாதனை படைத்தார். ஆகஸ்ட் 2018 இல், பாகிஸ்தான் கிரிக்கெட் வாரியம் 2018–19 ஆண்டிற்கான மைய ஒப்பந்தத்தை வழங்கிய முப்பத்து மூன்று வீரர்களில் ஒருவராக இருந்தார்.
2016–17 குவைத்-இ-அசாம் டிராபியின் இறுதிப் போட்டியில், ஹபீப் வங்கி லிமிடெட் அணி சார்பாக விளையாடிய இவர் 200 ஓட்டங்களை எடுத்து இறுதிவரை ஆட்டமிழக்காமல் இருந்தார். 2017–18 தேசிய இருபது20 கோப்பைத் தொடரில் இவர் லாகூர் புளூஸ் அணி சார்பக விளையாடினார். இந்தத் தொடரின் இறுதிப் போட்டியில் விளையாடிய இவர் மட்டையாட்டத்தில் இறுதிவரை ஆட்டமிழக்காமல் 59 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியின் ஆட்டநாயாகன் விருது இவருக்கு வழங்கப்பட்டது.
ஏப்ரல் 2018 இல் அயர்லாந்து மற்றும் இங்கிலாந்து சுற்றுப்ப யணங்களுக்காக பாகிஸ்தானின் தேர்வுத் துடுப்பாட்ட அணியில் இவர் இடம் பெற்றார்.அவர் 11 மே 2018 அன்று அயர்லாந்து துடுப்பாட்ட அணிக்கு எதிராக பாகிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் இரண்டாவது ஆட்டப் பகுதியில் இவர் ஐம்பது ஒட்டங்கள் எடுத்து அணியின் வெற்றிக்கு உதவினார்.
முகமது கைஃப் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். மேலும் இவர் 1997 ஆம் ஆண்டில் முதல் தரத் துடுப்பாட்டப் போட்டிகளிலும், 1998 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2000 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 186 முதல் தரத் துடுப்பாட்டப் போட்டிகளில் விளையாடி 10299 ஓட்டங்களையும் , 269 பட்டியல் அ துடுப்பாட்டப் போட்டிகளில் விளையாடி 7763 ஓட்டங்களையும் ,125 ஒருநாள் துடுப்பாட்டப் போட்டிகளில் விளையாடியுள்ளார்.
2002 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 28 இல் கான்பூரில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இங்கிலாந்த்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.
இவர் 1997 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.1998 ஆம் ஆண்டில் ராய்பூரில் நவம்பர் 1 இல் பஞ்சாப் துடுப்பாட்ட அணிக்கு எதிரான போட்டியில் இவர் சத்தீசுகர் துடுப்பாட்ட அணி சார்பாக இவர் தனது முதல் போட்டியில் விளையாடினார்.
1998 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 6 கொல்கத்தாவில் இல் கர்நாடகா துடுப்பாட்ட அணிக்கு எதிரான பட்டியல் அ துடுப்பாட்டப் போட்டியில் இவர் சத்தீசுகர் துடுப்பாட்ட அணி சார்பாக விளையாடினார்.
2003 ஆம் ஆண்டில் இவர் இருபது20 போட்டியில் அறிமுகமானார். சூன் 14, இல் லீட்சு மைதானத்தில் டெர்பிசயர் துடுப்பாட்ட அணிக்கு எதிரான இருபது20 போட்டியில் இவர் யார்க்சயர் துடுப்பாட்ட அணி சார்பாக தனது முதல் போட்டியில் விளையாடினார்.
சிகை என்பது ஜகதீசன் சுப்பு இயக்கி 2019 இல் வெளிவந்த தமிழ் நாடகத் திரைப்படம் ஆகும் இப்படத்தில் கதிர் முக்கிய கதாபாத்திரத்தில் நடித்திருக்கிறார். இவருடன் மீரா நாயர், ராஜ் பரத், ரித்விகா மற்றும் மயில்சாமி ஆகியோர் துணை வேடங்களில் நடிக்கின்றனர். இந்த திரைப்படம் அண்ணா நகரில் ஒரே நாளில் நடக்கும் நிகழ்வுகளை சித்தரிக்கிறது. இந்த படத்தில் கதிர் ஒரு திருநங்கை வேடத்தில் நடிக்கிறார். தனது பள்ளி நண்பரை சந்திக்க இந்தியாவுக்கு வரும் ஒரு வெளிநாடு வாழ் இந்தியர் இரண்டு அப்பாவி மக்களின் உயிரைப் பறிக்கும் ஒரு பெரிய விபத்துக்கு அவரின் உடைமை மற்றும் அவரது நண்பருடன் நெருங்கிய தொடர்பு உள்ளது. மூன்றாம் பாலினத்தின் காதல், காமம் மற்றும் வாழ்க்கையை வெளிச்சத்தில் அதிகம் வராத கதையாக உள்ளது. தனது நெருங்கிய நண்பர் தனது உணர்ச்சிகளைப் புறக்கணித்து மற்ற பெண்ணுடன் தோழமையைத் தேடும்போது கதிர் மிகுந்த மன உளைச்சலுக்கு ஆளாகிறார். இது ஒரு ஜீ5 யின் அசல் படம் மற்றும் இணையத்தில் ஜீ5 இயங்குதளத்தில் பார்க்கலாம்.
பிரசாத் ராஜ் பரத்) தனது நண்பன் சேட்டாவுடன் சேர்ந்து அனைத்து விலை மாதர்களையும் தன்து பிடிக்குள் வைத்திருக்கிறார். பிரசாத் புவனா என்ற பெண்ணின் மேல் சிறப்பு அக்கறை காட்டுகிறார், மற்றவர்களை விட அவளை நன்றாக நடத்துகிறார்.
ஒரு இரவு, சந்தோஷ் என்ற வாடிக்கையாளர் பிரசாத்தை அழைத்து அவரிடம் ஒரு பெண்ணைக் கேட்கிறார். நிர்மலா என்கிற நிம்மியை அனுப்புமாறு சேட்டாவிடம் பிரசாத் கேட்கிறான். அவள் அவளுடைய குடும்பத்திற்கு தெரியாமல் விலைமாதாக வாழ்கிறாள். அவளுடைய தாய் மற்றும் உடன்பிறப்புகளை நினைத்து, அவளுக்கு மிகவும் பயமாக இருக்கிறது. ஒரு வண்டி ஓட்டுநரான சுப்பிரமணியின் உதவியால் அவள் சந்தோஷுடம் அழைத்துச் செல்லப்படுகிறாள். அவள் சந்தோஷின் வீட்டில் சுப்பிரமணியால் இறக்கிவிடப்படுகிறாள்.
சில மாதங்களுக்குப் பிறகு, விலைமாதர்களுக்கு கடுமையான வழிகாட்டுதல்களை வழங்குவதன் மூலம் சேட்டா மிகவும் கண்டிப்பானவனாக இருப்பதைக் காணலாம். பிரசாத் சுப்பிரமணியின் வார்த்தைகளைக் கேட்டு புவனாவை மணந்து கொண்டு வாழுகிறார். மற்றும் மதி நிறைய முடி வளர்ப்பதன் மூலம் ஒரு திருநங்கையாக வாழ்கிறார். ஒரு சில திருநங்கைகளைக் காட்டி அவர்களுக்கு இப்படத்தை அர்ப்பணிப்பதன் மூலம் படம் முடிகிறது.
ஆல் லைட்ஸ் இந்தியா சர்வதேச திரைப்பட விழாவில் படம் திரையிடப்பட்டது. திரைப்படமாக வெளியிடுவதில் தோல்வியுற்றதால் இது ஜனவரி 9, 2019 அன்று ஜீ5 இயங்குதளத்தில் வெளியிடப்பட்டது.
ஒரு பெண்ணைப் போல தோற்றமளிக்க புரோஸ்டெடிக் மேக்கப்பைப் பயன்படுத்துகையில் தான் கஷ்டங்களைத் தாங்க வேண்டியிருந்தது என்பதை கதிர் வெளிப்படுத்தினார்.
4 திசம்பர் 1110-இல் நடைபெற்ற சிலுவைப் போரின் போது, ஜெருசலம் இராச்சியப் படைகளும், நார்வே இராச்சியப் படைகளும் சிதோன் நகரத்தை இசுலாமியர்களிடமிருந்து கைப்பற்றினர். 1187-இல் குர்து இன இசுலாமிய மன்னராக சலாகுத்தீன் சிதோன் நகரத்தை கைப்பற்றினார். கிபி 1249-இல் சாரசானியர்கள் சிதோன் நகரத்தை கைப்பற்றினர். 1260-இல் மங்கோலியர்கள் சிதோன் நகரத்தை கைப்பற்றி அழித்தனர். பின்னர் சிதோன் நகரம் துருக்கிய உதுமானியப் பேரரசு ஆட்சியில் 16-ஆம் நூற்றாண்டு வரை இருந்தது. 1839 - 1841-இல் நடைபெற்ற எகிப்திய - உதுமானியப் போரில் எகிப்தியர்கள் சிதோன் நகரத்தை கைப்பற்றினர். பின்னர் பிரித்தானியப் படைகளின் ஆதரவுடன் உதுமானியப் பேரரசினர் சிதோன் நகரத்தை 26 செப்டம்பர் 1840 அன்று எகிப்தியர்களிடமிருந்து கைப்பற்றினர்.
கிறித்துவத்திற்கு முன்னர் சிதோன் நகரம் அசிரியர்கள், பாபிலோனியர்கள், எகிப்தியர்கள், பாரசீகர்கள், கிரேக்கர்கள் மற்றும் உரோமானியர்களின் கட்டுப்பாட்டில் இருந்தது. உரோமைப் பேரரசின் முதலாம் ஏரோது சிதோன் பகுதியின் ஆட்சியாளராக இருக்கும் போது இயேசுவும், புனித சவுலும் சிதோன் நகரத்திற்கு வருகை புரிந்ததாக எபிரேய விவிலியம் கூறுகிறது. இறுதியில் கிபி 632-இல் சிதோன் நகரம், ராசிதீன் கலீபாக்களின் படையெடுப்புகளால் கைப்பற்றப்பட்டது. பின்னர் இந்நகரத்தை துருக்கிய உதுமானியப் பேரரசினர் கைப்பற்றினர். போனீசியாவின் பிற நகர இராச்சியங்கள் போன்று சிதோன் இராச்சியமும் பல அரசுகளின் படையெடுப்புகளால் துயரப்பட்டது.
பிலிஸ்தியர்கள் பேசிய பொனீசிய மொழியில் இந்நகரத்தை சிதுன் என அழைத்தனர். சிதுன் என்பதற்கு மீன்பிடித்தல் அல்லது மீன்பிடி நகரம் எனப்பொருள்படும். விவிலிய எபிரேயம், சிரியாக் மொழி மற்றும் அரபு மொழியில் சிதோன் நகரம் குறித்தான சொற்கள் உள்ளது. நவீன அரபு மொழியில் சிதோன் நகரத்தை சைதா எனக்குறிப்பிடுகிறது. யூதர்களின் தொடக்க நூலில் நோவாவின் பேரன் கானோன் என்பவர் சிதோன் நகரத்தை நிறுவியதாக கூறப்படுகிறது.
பின்னர் கிமு 33-இல் உரோமைப் பேரரசு ஆட்சியின் கீழ் சிதோன் நகரம் சென்றது. உரோமானியர்கள் இந்நகரத்தில் புகழ்பெற்ற அரண்மனைகள் மற்றும் ஆலயங்கள் நிறுவினர்.
கிபி 551-இல் பைசாந்தியப் பேரரசு ஆட்சியின் போது ஏற்பட்ட நிலநடுக்கத்தில் சிதோன் நகரத்தின் பெரும்பாலான கட்டிடங்கள் இடிந்து வீழ்ந்தது. கிபி 636-இல் அரபு இசுலாமிய ராசிதீன் கலிபாக்களின் படையெடுப்புகளால் சிதோன் நகரம் அரேபியர்களின் ஆட்சியின் கீழ் சென்றது.
நடுநிலக் கடலின் கிழக்கு கடற்கரையில் சிதோன் நகரம் உள்ளது. லெபனான் நாட்டின் டயர் நகரத்திற்கு தெற்கே அமைந்த சிதோன் நகரம், தேசியத் தலைநகரமான பெய்ரூத்திற்கு வடக்கே 40 கிமீ தொலைவில் உள்ளது. சிதோன் நகரத்தின் மக்கள் தொகை 80,000 ஆகும். சிதோன் பெருநகர மக்கள் தொகை 2,66,000 ஆகும்.
முதல் உலகப் போருக்குப் பின்னர் பிரான்சு நாட்டின் காலனியாதிக்கப் பகுதியாக லெபனான் நாட்டுடன் சிதோன் நகரமும் இருந்தது. இரண்டாம் உலகப் போரின் முடிவின் போது, லெபனான் தன்னாட்சி பெற்ற நாடானது. 1948-இல் பாலஸ்தீன அகதிகள் சிதோன் நகரத்தில் குடியேறினர்.
கிமு 351-இல் பாரசீக அகாமனிசியப் பேரரசர் மூன்றாம் அர்தசெராக்சஸ் சிதோன் நகரத்தை கைப்பற்றினார். பேரரசர் அலெக்சாண்டருக்குப் பின்னர் கிமு 333-இல் ஹெலனியக் காலத்தில் கிரேக்க நாட்டின் புகழ்பெற்ற நகரங்களில் ஒன்றாக சிதோன் விளங்கியது.
சிதோன் நகரத்தை உள்ளூர் மக்கள் சைதா என அழைக்கின்றனர். லெபனான் நாட்டின் மூன்றாவது பெரிய நகரமான சிதோன் நகரம், தெற்கு லெபனான் ஆளுநகரம் மற்றும் சிதோன் மாவட்டத்தின் நிர்வாகத் தலைமையிடமாக உள்ளது.
பிரம்மஞான சபை, அடையாறு என்பது 1882 ஆம் ஆண்டில் ஹெலினா பெட்ரோவ்னா பிளேவட்ஸ்கி மற்றும் பிறரால் நிறுவப்பட்ட பிரம்மஞான சபையின் ஒரு பகுதியாகும். பிளேவட்ஸ்கி மற்றும் தலைவர் ஹென்றி ஸ்டீல் ஆல்காட் ஆகியோருடனே அதன் தலைமையகம் நியூயார்க் நகரிலிருந்து சென்னையின் ஒரு பகுதியான அடையாறு என்ற இடத்திற்கு 1882 ஆம் ஆண்டில் இடம் மாறியது. 1895 ஆம் ஆண்டில் வில்லியம் குவான் நீதிபதியின் கீழ் அமெரிக்கப் பிரிவு மற்றும் வேறு சில பிரிவுகள் தனியாகப் பிரிந்து வந்த பின்னர் பிரம்மஞான சபையின் தலைமைச் செயலகம் அடையாறு என்னும் இடத்தில் உள்ளது என்பதைக் குறிக்கவே அடையாறு என்ற சொல் இணைத்து வழங்கப்படுகிறது.
"ஹட்ல்ஸ்டன் தோட்டம்" என்று அழைக்கப்படும் பிரம்மஞான சபையின் தோட்டம் அடையாறு ஆற்றின் தென் கரையில் 260 ஏக்கர் பரப்பளவில் அமைந்துள்ளது. இந்த தோட்டத்தில் புலம் பெயர்ந்த பறவைகள், பழ வௌவால்கள், பாம்புகள், குள்ளநரிகள், காட்டுப் பூனைகள், முங்கூஸ், முயல்கள் மற்றும் பல வகையான சிலந்திகள் உள்ளன. உலகெங்கிலும் உள்ள அரிய மஹோகனி மற்றும் பிற மரங்கள் இங்கு காணப்படுகின்றன. இந்தத் தோட்டத்தில் 450 வயதான ஒரு ஆல மரம் உள்ளது அதனை அடையாறு ஆல மரம் என்று அழைக்கின்றனர். அதன் வேர்கள் 60,000 சதுர மீ பரந்து உள்ளதாகக் கூறுவர். 1996 ஆம் ஆண்டில் இந்த ஆல மரத்தின் பிரதான தண்டு சொந்த எடையின் காரணமாக கீழே விழுந்தது.
நம்பிக்கை, சமூக வழக்கம் அல்லது திருமண நிலை ஆகியவற்றுக்கு அப்பாற்பட்டு பிரம்மஞான சபை அதன் மூன்று அடிப்படை நோக்கங்களை ஆதரிப்போருக்கு திறந்தபடியே இருக்கும். பிரம்மச்சரியம் ஊக்குவிக்கப்படுவதில்லை அதுபோலவே மறுக்கப்படுவதும் இல்லை.ஒவ்வொரு உறுப்பினரும் தனது சொந்த வாழ்க்கை முறையை தீர்மானிக்க சுதந்திரம் உண்டு.
ஹெலினா பெட்ரோவ்னா பிளேவட்ஸ்கி, ஹென்றி ஸ்டீல் ஓல்காட், வில்லியம் குவான் ஜட்ஜ் மற்றும் பலர் இணைந்து நவம்பர் 17, 1875 ஆம் நாளன்று நியூயார்க் நகரில் பிரம்மஞான சபையை நிறுவினர். அமெரிக்கப் பிரிவு, அதன் தலைவராக வில்லியம் குவான் என்பவருடன் பிரிந்தது. ஹென்றி ஸ்டீல் ஓல்காட் 1907 ஆம் ஆண்டில்இறக்கும் வரை இதன் தலைமைப் பொறுப்பில் இருந்தார்.
இனம், மதம், பாலினம், நிறம் அல்லது வேறு எந்த வித்தியாசத்தையும் பொருட்படுத்தாமல் சகோதரத்துவத்தின் நடைமுறையை இந்த சபை பரிந்துரைக்கப்படுகிறது. எதுவும் கட்டாயமில்லை. உறுப்பினர்கள் எந்தவொரு ஆன்மீக பயிற்சியையும் செய்ய சுதந்திரமாக அனுமதிக்கப்படுகின்றனர்.
அமெரிக்காவில் இல்லினாய்ஸின் வீட்டனில் அமைந்துள்ள இந்த அமைப்பின் அமெரிக்க தேசிய பிரிவானது அமெரிக்காவில் உள்ள பிரம்மஞான சபை என்று அழைக்கப்படுகிறது.
வாட் பூ ஆரம்பத்தில் ஸ்ரேஸ்தாபுரா நகரத்துடன் தொடர்புடையது, இது லிங்காபர்வதா மலைக்கு நேரடியாக கிழக்கே மீகாங்கின் கரையில் அமைந்துள்ளது . ஐந்தாம் நூற்றாண்டின் பிற்பகுதியில், நகரம் ஒரு ராச்சியத்தின் தலைநகராக இருந்தது, இது நூல்கள் மற்றும் கல்வெட்டுகள் சென்லா இராச்சியம் மற்றும் சம்பாவுடன் இணைகின்றன. மலையின் முதல் கட்டமைப்பு இந்த காலத்தில் கட்டப்பட்டது. இந்த மலையின் உச்சியில் உள்ள லிங்கம் வடிவம்ஆன்மீக முக்கியத்துவத்தைப் பெற்றது. ஆகவே, இந்த மலையே சிவனின் வீடாகவும், நதி கடல் அல்லது கங்கையை குறிக்கும் எனவும் கருதப்படுகிறது. இந்த கோயில் இயற்கையாகவே சிவனுக்கு அர்ப்பணிக்கப்பட்டது, அதே நேரத்தில் கோயிலுக்கு பின்னால் உள்ள நீரூற்றில் இருக்கும் தண்ணீர் புனிதமாக கருதப்படுகிறது.
வாட் பூ என்பது தெற்கு லாவோஸில் உள்ள பாழடைந்த கெமர் இந்து கோயில் வளாகமாகும். இது சம்பாசக் மாகாணத்தின் மேக்கொங் ஆற்றிலிருந்து 6 கிலோமீட்டர் தொலைவில் உள்ள போ காவோ மலையின் அடிவாரத்தில் உள்ளது. 5 ஆம் நூற்றாண்டின் முற்பகுதியில் இந்த இடத்தில் ஒரு கோயில் இருந்தது, ஆனால் எஞ்சியிருக்கும் கட்டமைப்புகள் 11 முதல் 13 ஆம் நூற்றாண்டிலிருந்து காணப்படுகின்றன. இது ஒரு தனித்துவமான கட்டமைப்பைக் கொண்டுள்ளது: இதன் கூறுகள் அதன் சன்னதிக்கு இட்டுச் செல்கின்றன, அங்கு சிவபெருமானின் ஒரு லிங்க த்தின் மீது நீரூற்றுவது சிறப்பாகும். இந்த தளம் பின்னர் தேரவாத பௌத்த வழிபாட்டின் மையமாக மாறியது, அது இன்றும் உள்ளது.
தென்மேற்கில் அங்கோரை மையமாகக் கொண்ட கெமர் பேரரசின் ஒரு பகுதியாக வாட் பூ இருந்தது, குறைந்தது 10 ஆம் நூற்றாண்டின் ஆரம்பத்தில் முதலாம் யாசோவர்மனின் ஆட்சியின் ஆரம்பத்தில். கோயிலுக்கு நேரடியாக தெற்கே அங்கோரியன் காலத்தில் ஸ்ரேஸ்தபுரா இருந்தது. பிற்காலத்தில், அசல் கட்டிடங்கள் மாற்றப்பட்டன, சில கல் தொகுதிகளை மீண்டும் பயன்படுத்தின; இப்போது காணப்படும் இந்த கோயில் முதன்மையாக 11 ஆம் நூற்றாண்டின் கோ கெர் மற்றும் பாபூன் காலங்களில் கட்டப்பட்டது. அடுத்த இரண்டு நூற்றாண்டுகளில் சிறிய மாற்றங்கள் செய்யப்பட்டன, கோயில், பேரரசில் இருந்ததைப் போலவே, தேராவத பௌத்த்த பயன்பாட்டிற்கு மாற்றப்பட்டது.
பெரும்பாலான கெமர் கோயில்களைப் போலவே, வாட் பூ கிழக்கு நோக்கியும் உள்ளது. பாரேக்கள் உட்பட, இது நதியின் மூலத்திலிருந்து 1.4 கிலோமீட்டர் கிழக்கே, மலையின் 100 மீட்டர் குன்றின் அடிவாரம் வரை நீண்டுள்ளது. கோயிலுக்கு கிழக்கே 6 கிலோமீட்டர் , மீகாங்கின் மேற்குக் கரையில், நகரம் அமைந்துள்ளது, அதே நேரத்தில் கோயிலிலிருந்து தெற்கே ஒரு சாலை மற்ற கோயில்களுக்கும், இறுதியில் அங்கோர் நகரத்திற்கும் செல்கிறது.
இந்த பகுதி லாவோவின் கட்டுப்பாட்டிற்கு வந்தபின் இது தொடர்ந்தது, மேலும் ஒவ்வொரு பிப்ரவரியிலும் ஒரு திருவிழா நடைபெறுகிறது. பாதையில் எல்லை இடுகைகளை மீட்டெடுப்பதைத் தவிர, சிறிய மறுசீரமைப்பு பணிகள் செய்யப்பட்டுள்ளன. வாட் பூ 2001 இல் உலக பாரம்பரிய தளமாக அறிவிக்கப்பட்டுள்ளது.
அவேலி என்பது இந்தியத் துணைக் கண்டத்தில் உள்ள ஒரு பாரம்பரிய தொகுப்பு வீடுகள் அல்லது ஒரு மாளிகையாகும். இது பொதுவாக வரலாற்று மற்றும் கட்டடக்கலை முக்கியத்துவம் வாய்ந்த ஒன்றாகும். அவேலி என்பது அரபுச் சொல்லான கவாலியில் இருந்து உருவானது. அதாவது "பகிர்வு" அல்லது "தனியார் இடம்" எனப் பொருள்படும். இவ்வகைக் கட்டிடங்கள் முகலாயப் பேரரசின் கீழ் பிரபலப்படுத்தப்பட்டது. மேலும் எந்தவொரு கட்டடக்கலை பாணியையும் பின்பற்றப்படாமல் இல்லாமல் இருந்தது. பின்னர், அவேலி என்ற சொல் இந்திய துணைக் கண்டத்தில் காணப்படும் பிராந்திய மாளிகைகள், தொகுப்பு வீடுகள் மற்றும் கோயில்களின் பல்வேறு பாணிகளுக்கான பொதுவான வார்த்தையாக பயன்படுத்தப்பட்டது.
இப்பகுதியில் உள்ள முற்றத்தின் வீடுகளின் ஆரம்ப தொல்பொருள் சான்றுகள் கிமு 3300 க்கு முந்தையவை. இந்திய துணைக் கண்டத்தில் உள்ள பாரம்பரிய வீடுகள் ஒரு முற்றத்தைச் சுற்றி கட்டப்பட்டுள்ளன. மேலும் அனைத்து சௌக் அல்லது முற்றத்தை சுற்றி வருகின்றன. கூடுதலாக, முற்றமானது ஒளி மற்றும் காற்று வரும் இடமாக செயல்படுகிறது மற்றும் இப்பகுதி வெப்பமான மற்றும் வறண்ட காலநிலையில் வீட்டை காற்றோட்டமாக வைத்திருக்க உதவுகிறது.
முற்றங்கள் என்பது இந்திய துணைக் கண்டத்தில் உள்ள வீடுகளின் பொதுவான அம்சமாகும். அவை மாளிகைகள் அல்லது பண்ணை வீடுகளில் அதிகமாக காணப்படும். இந்திய துணைக் கண்டத்தின் பாரம்பரிய முற்ற வீடுகள் வாஸ்து சாஸ்திரத்தின் பண்டைய கொள்கைகளால் செல்வாக்கு பெற்றுள்ளன. இது எல்லா இடங்களும் வீட்டின் மையமாக இருக்கும் ஒரு புள்ளியிலிருந்து வெளிப்படுகின்றன எனக் கூறப்படுகிறது.
இடைக்கால காலத்தில், முகலாய சாம்ராஜ்யம் மற்றும் இராஜபுதன அரசுகளின் கீழ் குஜராத்தில் உள்ள அவர்களின் கோயில்களைக் குறிக்க வைஷ்ணவ பிரிவினரால் அவேலி என்ற சொல் முதன்முதலில் இராஜபுதனத்தில் பயன்படுத்தப்பட்டது. அவேலி என்ற பொதுவான சொல் இறுதியில் தொகுப்பு வீடுகள் மற்றும் வணிக வர்க்கத்தின் மாளிகைகளுடன் அடையாளம் காணப்பட்டது.
வெவ்வேறு நேரங்களில் வெவ்வேறு நடவடிக்கைகள்: பகல் நேரத்தில், பெரும்பாலும் பெண்கள் இங்கு ஒன்றாகக் கூடி தங்கள் வேலையைச் செய்வதற்கும் மற்ற பெண்களுடன் தொடர்புகொள்வதற்கும் பயன்படுத்தப்பட்டது. வணிக வர்க்கத்தின் மாளிகைகள் பெரும்பாலும் ஒன்றுக்கு மேற்பட்ட முற்றங்களைக் கொண்டிருந்தன.
சமூக கலாச்சார அம்சங்கள்: சௌக் அல்லது முற்றங்கள் பல்வேறு விழாக்கள் மற்றும் சடங்குகளுக்கான மையமாக செயல்பட்டது. புனித துளசி மாடம் இங்கு வைக்கப்பட்டு, வீட்டிற்கு செழிப்பைக் கொடுப்பதற்காக தினமும் வழிபாடு செய்யப்பட்டது.
காலநிலை: உள்ளூர் காலநிலையை சமாளிக்கும் விதமாக கட்டிட வடிவமைப்பில் திறந்தவெளியைப் பயன்படுத்துதல், வெப்பநிலை வேறுபாடுகளால் ஏற்படும் காற்றின் இயக்கம் கட்டிடத்தின் இயற்கையான காற்றோட்டத்திற்கு உதவுகிறது.
பாதுகாப்பு மற்றும் தனியுரிமை: முற்றங்கள் சில நேரங்களில், ஆண்களுக்கும் பெண்களுக்கும் பிரிக்கப்பட்ட பகுதிகளாக, அவர்களுக்கு தனியுரிமை வழங்கியது.
மாதண்ணா கோல்கொண்டா சுல்தானின் அவையில் எழுத்தராகத் தொடங்கி திறமை, தந்திரம் மற்றும் சூழ்ச்சி மூலம் உயர்ந்தார். ஒரு கட்டத்தில் பாரசீக வம்சாவளியைச் சேர்ந்த ஒரு பிரபு சையீத் முசாபரின் சேவைக்கு மாதண்ணாவும் அக்கண்ணாவும் சென்றார்கள். சையித் முசாபர் அபுல் ஹசனை அரியணைக்குக் கொண்டுவந்த சிறிது காலத்திற்குப் பிறகு, அமைச்சரான மாதண்ணாவும் இவரது சகோதரரும் கருவூலத்தின் பொறுப்பை ஏற்றுக் கொண்டனர். பொருளாளராக, மாதண்ணா சுல்தான் இறக்கும் வரை பெயரளவிற்கு சுல்தானாக இருந்ததைத் தவிர மற்ற எல்லாவற்றிலும் அவரது சகோதரர் அக்கண்ணா மற்றும் அவரது மருமகன் இருஸ்தம் ராவ் ஆகியோரின் உதவியுடன் மேலும் மேலும் சக்திவாய்ந்தவராக ஆனார். அக்கண்ணா முக்கியத்துவம் வாய்ந்தவர் அல்ல என்றாலும் இராணுவத்தின் தளபதியாக நியமிக்கப்பட்டார். இராணுவ நடவடிக்கைக்காக இல்லாமல் போர் நடப்பதை தடுப்பதற்காக நியமிக்கப்பட்டார்.
இந்த சகோதரர்கள் அனம்கொண்டாவில் நான்கு சகோதரர்கள் மற்றும் சில சகோதரிகளைக் கொண்ட ஒரு நியோகி தெலுங்கு பிராமணக் குடும்பத்தில் பிறந்துள்ளனர். இவர்களில், டச்சு சமகால ஆதாரங்களின்படி, அக்கண்ணா அவரது தாய்க்கு மிகவும் பிடித்தவராக இருந்துள்ளார். இருப்பினும், மாதண்ணா மிகவும் திறமையானவராக இருந்துள்ளார். இவர்கள் தெலுங்கு அல்லது மராட்டிய பிராமணர்களா என்ற கேள்வி குறித்து வரலாற்று இலக்கியங்களில் சில விவாதங்கள் நடந்துள்ளன. இவர்கள் சூர்யனுடன் சிவன் அல்லது விஷ்ணு ஆகிய இருவரையும் வழிபட்ட ஸ்மார்த பிராமணர்கள் என்று திறிகிறது. அவர்கள் நியோகிகள் மற்றும் பத்ராச்சல இராமதாசின் மாமாக்கள் ஆவார்கள். அக்கண்ணாவின் சந்ததியினர் அக்கராஜுக்கள் என்றும், மாதண்ணாவின் சந்ததியினர் மாதராஜுக்கள் என்றும் அழைக்கப்பட்டனர். முதலில் அவர்களுக்கு பிங்கிலி என்ற குடும்பப்பெயரும் இருந்துள்ளது.
மாதண்ணாவின் மிக முக்கியமான கொள்கைகள் முகலாயப் பேரரசரைத் தடுத்து வரி அல்லது வருவாய் வசூலை சீர்திருத்துவதாகும். 1677 இல் சிவாஜி மற்றும் பிஜப்பூர் சுல்தானகத்தில் உள்ள சிலருடன் கூட்டணி வைத்து தோல்வியடை பின்னர், தக்கான சுல்தான்களை அடிபணியச் செய்ய விரும்பிய முகலாய பேரரசர் அவுரங்கசீப்பைத் தடுத்து நிறுத்துவதற்கு மாதண்ணா பயன்படுத்திய முறை அவருக்கு கப்பம் செலுத்துவதாகும். நவீன சொற்களில் இந்த கொள்கையை 'திருப்திபடுத்துவது' என்று அழைப்போம். முகலாயப் பேரரசருக்கு மகத்தான பாராட்டு செலுத்தும் பொருட்டு, மாதண்ணா வருவாய் முறையைச் சீர்திருத்தினார். சுருக்கமாக, வசூல் சங்கிலியில் இடைத்தரகர்களிடம் முடிந்தவரை குறைவாக பணம் செல்வதையும், விவசாயிகள், கைவினைஞர்கள் மற்றும் வர்த்தகர்களிடமிருந்து சேகரிக்கப்பட்ட வருவாய் நேரடியாக மாநிலத்திற்கு வருவதையும் உறுதி செய்தார்.
மாதண்ணா மற்றும் அக்கண்ணா 1674 மற்றும் 1685க்கும் இடையில் கோல்கொண்டா சுல்தானகத்தில் முக்கியத்துவம் பெற்ற இரண்டு சகோதரர்கள் ஆவர். அக்டோபர் 1685 இல் தங்கள் வாழ்க்கையின் முடிவில் இவர்கள் கோல்கொண்டாவில் இராச்சிய விவகாரங்களில் ஆதிக்கம் செலுத்தி வந்துள்ளது குறிப்பிடத்தக்கது. ஏனென்றால் இவர்கள் நிர்வாகிகளாக அப்ப்குதிகளை ஆட்சி செய்தனர். ஏனென்றால் சுல்தானகத்தின் உயரடுக்கின் பெரும்பகுதி முஸ்லிம்களாக இருந்துள்ளனர்.
அவர்கள் இறந்து இரண்டு ஆண்டுகளுக்குள், சுல்தானகம் இறுதியாக முகலாயர்களிடம் விழுந்தது. பதினெட்டாம் நூற்றாண்டில், வரலாற்று ஆசிரியர் மெக்கன்சி தொகுப்பில் காணப்படும் உள்ளூர் வரலாறுகளைக் கொண்டு மக்களால் அவர்களின் ஆட்சி ஒரு பொற்காலம் என்று நினைவு கூறப்பட்டது. இன்றைய தெலங்கானாவில் சகோதரர்கள் நிர்வாகிகளாகவும் தியாகிகளாகவும் நினைவு கூரப்படுகிறார்கள்.
ஒரு நாள் இரவு தங்கள் அரண்மனையில் சகோதரர்கள் இருவரது தலைகளும் துண்டிக்கப்பட்டு 1685 அக்டோபரில் ஐதராபாத்தின் இளவரசர் ஷா ஆலமிற்கு அனுப்பப்பட்டது. இவர்களது மரணம் மிகவும் சூழ்ச்சிகளாலும் மர்மங்களாலும் சூழப்பட்டுள்ளது,.
1920 களில், இந்தியாவில் வெளியிடப்பட்ட பல அகமதிய முஸ்லீம் பத்திரிகைகள் மற்றும் புத்தகங்கள் சிங்கப்பூர் உட்பட பல தென்கிழக்கு ஆசிய நாடுகளில் பரவலாக விநியோகிக்கப்பட்டதாக அறியப்பட்டது. விக்டோரியா நினைவு மண்டபத்தில் நடைபெற்ற ஒரு ஆர்ப்பாட்டம் இரண்டாயிரத்துக்கும் மேற்பட்ட மக்களை ஈர்த்தது. இருப்பினும், சிங்கப்பூரில் அகமதியா இயக்கத்தின் முறையான வரலாறு 1935 இல் தொடங்குகிறது, சமூகத்தின் இரண்டாவது கலீபாவான மிர்சா குலாம் அகமது சமயப் பரப்பாளராக குலாம் உசேன் அயாஸை மலாய் தீபகற்பத்தில் உள்ள பல பிரிட்டிஷ் பிரதேசங்களுக்கு அனுப்பினார். சிங்கப்பூரானது, தீபகற்பத்திற்குள் உள்ள பல பிரித்தானியக் குடியேற்றங்ளில், நவீனகால மலேசிய மாநிலங்களான மலாக்கா மற்றும் பினாங்குடன், நீரிணை ஒப்பந்தத்தின் ஒரு பகுதியாக இருந்தது. கலீபாவால் உலகம் முழுவதும் அனுப்பப்பட்ட முதல் சமயப் பரப்பாளர்களுள் அய்யாசும் ஒருவர்.
அகமதியாஇயக்கத்தின் பதிவு செய்யப்பட்ட வரலாற்றின் படி, அகமதிய முஸ்லீமாக மாறிய முதல் நபர் ஹாஜி ஜாஃபர் ஆவார், அவர் சிங்கப்பூரில் அய்யாஸ் வந்த மூன்று ஆண்டுகளுக்குப் பிறகு, 1938 இல் தனது புதிய மத நம்பிக்கையைத் தழுவினார். சிங்கப்பூரில் இயக்கத்தின் முதல் தலைவரான ஜொகூர் அரச குடும்பத்தின் வழித்தோன்றலான எங்கு இஸ்மாயில் பின் அப்துல் ரஹ்மான் ஆவார். அவரது வாரிசு 1955 இல் பதவியேற்ற ஹமீத் சாலிகின் ஆவார். 1966 ஆம் ஆண்டில், சீனாவின் அன்ஹுய் நகரில் வளர்ந்த அகமதியா முஸ்லீம் சமயப் பரப்பாளரான முஹம்மது ஒஸ்மான் ச 1966 ஏப்ரல் மாதம் சிங்கப்பூருக்கு மாற்றப்பட்டார். 3 ஆண்டுகள் நீடித்த அவரது பதவிக் காலத்தில், அவர் பல அகமதியா புத்தகங்களை மாண்டரின் மொழியில் மொழிபெயர்த்தார், அவற்றில் இஸ்லாத்தின் போதனைகளின் தத்துவம் மற்றும் உண்மையான இஸ்லாமிய அஹ்மதியாத் ஆகியவை அடங்கும் .
சிங்கப்பூரில் இயக்கம் அறிமுகப்படுத்தப்பட்டதைத் தொடர்ந்து 50 ஆண்டுகளுக்கு மேலாக 1987 ஆம் ஆண்டு டிசம்பர் 26 மற்றும் 27 ஆம் தேதிகளில் சிங்கப்பூரில் முதல் வருடாந்திர மாநாடு நடைபெற்றது. 121 உறுப்பினர்கள் கலந்து கொண்ட இந்த மாநாடு, அதன் அண்டை நாடான மலேசியாவுடன் இணைந்து நடைபெற்றது.
அகமதியா சமூகத்தின் நான்காவது கலீபாவான மிர்சா தாஹிர் அகமது செப்டம்பர் 8, 1984 அன்று சிங்கப்பூருக்கு விஜயம் செய்தார். ஒரு வாரம் நீடித்த தனது வருகையின் போது, சிங்கப்பூரில் சமூகத்தின் முதல் மசூதிக்கு அடிக்கல் நாட்டினார், அதற்கு அவர் தாஹா மசூதி என்ற பெயரைச் சூட்டினார்.
குர்கீரத் சிங் மன் என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார். இவர் 2012 ஆம் ஆண்டில் முதல் தரத் துடுப்பாட்டப் போட்டிகளிலும், 2012 ஆம் ஆண்டில் பட்டியல் அ துடுப்பாட்டப் போட்டிகளிலும் 2011 ஆம் ஆண்டில் இருபது20 போட்டிகளிலும் அறிமுகமான இவர் 2016 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 49 முதல் தரத் துடுப்பாட்டப் போட்டிகளில் விளையாடி 2942 ஓட்டங்களையும் , 85 பட்டியல் அ துடுப்பாட்டப் போட்டிகளில் விளையாடி 2892 ஓட்டங்களையும்,98 இருபது20 போட்டிகளில் விளையாடி 1624 ஓட்டங்களையும் 3 ஒருநாள் துடுப்பாட்டப் போட்டிகளில் விளையாடி 13 ஓட்டங்களையும் இவர் எடுத்துள்ளார்.பஞ்சாப் அணிக்காக உள்ளூர் போட்டிகளில் இவர் விளையாடி வருகிறார்.
2016 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சனவரி 17 இல் மெல்போர்ன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் இந்தியத் துடுப்பாட்ட அணி சார்பாக தனது முதல் போட்டியில் விளையாடினார். இந்தப் போட்டியில் 7 பந்துகளில் 8 ஒட்டங்களை எடுத்து பால்க்னர் பந்துவீச்சில் ஆட்டமிழந்தார்.5 நிறைவுகள் வீசி 27 ஓட்டங்களை வீட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் ஆத்திரேலியத் துடுப்பாட்ட அணி 3 இலக்குகளில் வெற்றி பெற்றது.
இவர் 2012 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2012 ஆம் ஆம் ஆண்டில் நவம்பர் 2 மொகாலி துடுப்பாட்ட அரங்கத்தில் ஐதராபாத்து துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார். இந்தப் போட்டியின் முதல் ஆட்டப் பகுதியில் 32 பந்துகளில் 18 ஓட்டங்களை எடுத்து ஒஜா பந்துவீச்சில் ஆட்டமிழந்தார்.இந்தப் போட்டியில் பஞ்சாப் அணி 68 ஓட்டங்களில் வெற்றி பெற்றது.
2016 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது.சனவரி 23 இல் சிட்னி துடுப்பாட்ட அரங்கத்தில் நடைபெற்ற போட்டியில் இவர் 2 நிறைவுகள் வீசி 17 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.பின் மட்டையாட்டத்தில் 2 பந்துகளில் ஓட்டங்கள் எதுவும் எடுக்காமல் இறுதிவரை ஆட்டமிழக்காமல் இருந்தார்.இந்தப் போட்டியில் இந்தியத் துடுப்பாட்ட அணி 6 இலக்குகளில் வெற்றி பெற்றது.
2012 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். 2012 ஆம் ஆம் ஆண்டில் பெப்ரவரி 12 தில்லி துடுப்பாட்ட அரங்கத்தில் அரியானா துடுப்பாட்ட அணிக்கு எதிராக பஞ்சாப் துடுப்பாட்ட அணி சார்பாக இவர் விளையாடினார்.